K O R R A L D U S

Haapsalu,	22. detsember 2004 nr 930

Nõusolek maaüksuse, asukohaga
Jalaka 15a, Haapsalu erastamiseks

Läbi vaadanud Ksenia Burmakina 20.10.2004 Haapsalu Linnavalitsusele esitatud avalduse maaüksuse Jalaka tn 15a ostueesõigusega erastamiseks, linnavalitsuse poolt plaani- ja kaardimaterjali alusel koostatud Jalaka tn 15a katastriüksuse moodustamise toimiku materjalid, Haapsalu Linnavalitsus tuvastas, et vastavalt Haapsalu notar Eha Naudi poolt 14.10.2004 koostatud abikaasade ühisvara jagamise lepingule kuulub elamu Ksenia Burmakina` le.
Hoonete Jalaka tn 15a teenindamiseks vajalik maa suurusega 595 m2 on määratud Haapsalu Linnavalitsuse 15.02.1996 korraldusega nr 87. Plaani- ja kaardimaterjali alusel on saadud erastatava maa suuruseks 599 m2. Juhindudes maareformi seaduse § 20 lõikest 1, § 21 lõikest 1, § 22 lõikest 1 ja § 22 3 lõikest 1, Eesti Vabariigi Valitsuse 06.11.1966 määrusega nr 267 kinnitatud “Maa ostueesõigusega erastamise korrast”, Eesti Vabariigi Valitsuse määrusega nr 36 kinnitatud “Katastriüksuse sihtotstarvete liigid ja nende määramise alused”, kohaliku omavalitsuse korralduse seaduse § 6 lõike 3 punktist 1,  §§ 30, 31, Haapsalu põhimääruse §§ 35, 63 ja haldusmenetluse seadusest Haapsalu Linnavalitsus

k o r r a l d a b:

1.	Nõustuda maaüksuse, asukohaga Jalaka 15a, Haapsalu, Lääne maakond, pindala 599 m2,maa ostueesõigusega erastamisega Ksenia Burmakina (elukoht Jalaka 15a, 90509 Haapsalu) nimele.
2.	Maa, asukohaga Jalaka 15a, Haapsalu sihtotstarve on väikeelamumaa (EE, 0010).
3.	Maa, asukohaga Jalaka 15a, Haapsalu maksustamishind on 80 (kaheksakümmend) kr/m2, kitsendustaotlusi esitatud ei ole.
4.	Maa erastajatel tasuda maa ostueesõigusega erastamise eeltoimingute teostamise kulud kokku 350 (kolmsada viiskümmend) krooni Haapsalu Linnavalitsuse arvelduskontole nr 10602002431007 AS Eesti Ühispank Haapsalu kontoris.
5.	Korraldus teha Ksenia Burmmakina`le (Jalaka 15a, 90509 Haapsalu) teatavaks korralduse koopia saatmisega posti teel, maanõunik Anu Ulm´ile korralduse koopia üleandmisega allkirja vastu.
6.	Linnavalitsuse maanõunik Anu Ulm´il teha korraldus ühes korralduse juurde kuuluva avalduse ja katastriüksuse moodustamise toimiku üleandmisega teatavaks allkirja vastu Lääne Maakatastrile 15 päeva jooksul.
7.	Korraldus jõustub teatavakstegemisest.
8.	Korraldus avalikustada väljapanekuga linnavalitsuse fuajees.
9.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Elfrida Kuldsaar
Linnasekretäri asendaja